ส่วนที่ 1

+-----------------------------------------------------------------------+
| บริษัทที่ออกหลักทรัพย์                                                       |
+-----------------------------------------------------------------------+

ส่วนที่ 1

  บริษัทที่ออกหลักทรัพย์

1.0 ข้อมูลทั่วไป

บริษัท ทีพีไอ โพลีน จำกัด (มหาชน) (“ทีพีไอ โพลีน” หรือ “บริษัทฯ”) มีชื่อในภาษาอังกฤษว่า
TPI Polene Public Company Limited ซึ่งเริ่มเปิดดำเนินการเมื่อวันที่ 24 กันยายน 2530
โดย ณ วันที่ 31 ธันวาคม 2555 บริษัทฯ มีทุนจดทะเบียน 24,815,000,000 บาท
(2,481,500,000 หุ้น) และมีทุนที่ออกและเรียกชำระแล้วเป็นจำนวน 20,190,000,000 บาท
(2,019,000,000 หุ้น ) มูลค่าที่ตราไว้หุ้นละ 10 บาท

บริษัทฯและบริษัทในเครือประกอบธุรกิจหลักโดยเป็นผู้ผลิตและจำหน่ายวัสดุก่อสร้าง ได้แก่ ปูนซีเมนต์
ปูนเม็ด ปูนสำเร็จรูป คอนกรีตผสมเสร็จ และกระเบื้องคอนกรีต
นอกจากนี้ยังเป็นผู้ผลิตและจำหน่ายผลิตภัณฑ์ปิโตรเคมี ได้แก่ เม็ดพลาสติกประเภท LDPE&EVA
กาวน้ำ VAE Copolymer Emulsion ฟิล์ม Polene Solar®
แอมโมเนียมไนเตรทและกรดไนตริก และมีธุรกิจที่เกี่ยวเนื่อง ได้แก่
โรงงานแปรรูปขยะเป็นเชื้อเพลิงทดแทน (Refuse Derived Fuel)
โรงงานรับกำจัดกากอุตสาหกรรม โรงไฟฟ้าจากพลังงานความร้อนทิ้ง โรงงานผลิตเชื้อเพลิงเหลว
โรงงานผลิตปุ๋ยอินทรีย์ สถานีให้บริการน้ำมันและก๊าซธรรมชาติ (NGV)
โรงงานผลิตน้ำดื่มตราทีพีไอพีแอล และธุรกิจประกันชีวิต เป็นต้น

บริษัทฯ มีที่ตั้งสำนักงานใหญ่ตั้งอยู่เลขที่ 26/56 ถนนจันทน์ตัดใหม่ แขวงทุ่งมหาเมฆ เขตสาทร
กรุงเทพมหานคร 10120 โทรศัพท์ 02-213-1039 ถึง 49 02-285-5090 ถึง 9 โทรสาร
02-213-1035 02-213-1038 มีเว็บไซต์ คือ www.tpipolene.co.th เลขทะเบียนบริษัทเลขที่
บมจ. 0107537000564

  โรงงานปูนซีเมนต์ ตั้งอยู่เลขที่ 299 หมู่ 5 ถนนมิตรภาพ ตำบลทับกวาง อำเภอแก่งคอย
  จังหวัดสระบุรี 18260 โทรศัพท์ 036-339-111 โทรสาร 036-339-228 ถึง 30

  โรงงานเม็ดพลาสติก ตั้งอยู่เลขที่ 299 หมู่ 5 ถนนสุขุมวิท ตำบลเชิงเนิน อำเภอเมือง
  จังหวัดระยอง 21000 โทรศัพท์ 038-611-333 โทรสาร 038-802-568

โรงงานกระเบื้องคอนกรีต ตั้งอยู่เลขที่ 77 หมู่ 7 ถนนภายในโรงงานกระเบื้อง TPI
แยกจากถนนสายบ้านกอก-

  บ้านลาดเขาปูน และทางหลวงสาย สบ. 1014 ตำบลบ้านแก้ง อำเภอเฉลิมพระเกียรติ
  จังหวัดสระบุรี

  โทรศัพท์ 036-670-370 ถึง 5 โทรสาร 036-670-377

  บุคคลอ้างอิง

  นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

  ชั้น 4, 6-7 อาคารตลาดหลักทรัพย์แห่งประเทศไทย

  62 ถนนรัชดาภิเษก เขตคลองเตย กรุงเทพฯ 10110

  โทร. 02-229-2800 โทรสาร 02-654-5427

  Call Center 02-229-2888

  ที่ปรึกษากฎหมาย : บริษัท สำนักงานกฎหมายสยามซิตี้ จำกัด

  ชั้น 20 อาคารรัจนากาญจน์, 183 ถ. สาทรใต้ กรุงเทพฯ 10120

  โทร. 02-676-6667 โทรสาร 02-676-6188

  ผู้ตรวจสอบบัญชี : นายนิรันดร์ ลีลาเมธวัฒน์ หรือนายสันติ พงค์เจริญพิทย์ หรือนายวินิจ
  ศิลามงคล

  บริษัท เคพีเอ็มจี ภูมิไชย สอบบัญชี จำกัด

  195 อาคารเอ็มไพร์ ชั้น 21-22 ถนนสาทรใต้

  แขวงยานนาวา เขตสาทร กรุงเทพฯ 10120

  โทร. 02-677-2000 โทรสาร 02-677-2222

  หน่วยงานนักลงทุนสัมพันธ์และรายงานประจำปี

  : โทร. 02-213-1039 ต่อ 12983

  เว็บไซต์ : http://www.tpipolene.co.th

ความสำเร็จ

ธุรกิจปูนซีเมนต์

- เป็นบริษัทฯ ผู้ผลิตปูนซีเมนต์รายใหญ่ลำดับ 3 ของประเทศ
โดยมีโรงงานผลิตปูนซีเมนต์ซึ่งมีกำลังการผลิตรวม 9 ล้านตันต่อปี
ตั้งอยู่ในพื้นที่แห่งเดียวกันซึ่งติดกับเหมืองหินปูน มีเครื่องจักรที่ใหม่และทันสมัย
และมีระบบข้อมูลสารสนเทศที่มีประสิทธิภาพ

- เป็นบริษัทฯ ผู้ผลิตปูนสำเร็จรูปรายใหญ่ลำดับ 2 ของประเทศ
โดยมีผลิตภัณฑ์ปูนสำเร็จรูปชนิดต่างๆ หลายประเภท มีน้ำหนักบรรจุตั้งแต่ขนาดถุง 1 กก. 2 กก.
5กก. 20 กก. 40 กก. จนถึง 50 กก. ขึ้นอยู่กับประเภทของปูนสำเร็จรูป
และตามความเหมาะสมในการใช้งาน

  - ด้วยนโยบายที่มุ่งมั่นในการผลิต การจำหน่าย และการส่งมอบปูนซีเมนต์ที่มีคุณภาพ
  เพื่อตอบสนองความต้องการของลูกค้าสูงสุด
  ตลอดจนการปรับปรุงประสิทธิภาพของระบบคุณภาพอย่างต่อเนื่อง “มุ่งมั่นในการผลิต
  จำหน่ายปูนซีเมนต์ที่มีคุณภาพ” ทำให้เป็นบริษัทฯ
  ผลิตปูนซีเมนต์รายแรกในประเทศที่ได้รับการรับรองมาตรฐานสากลด้านคุณภาพ ISO 9002
  จากสถาบันนานาชาติ

  - เป็นโรงงานปูนซีเมนต์ ที่ได้รับการรับรองมาตรฐานอุตสาหกรรมครบทั้ง 3 ระบบ ได้แก่
  มาตรฐานระบบบริหารงานคุณภาพ (ISO 9001) มาตรฐานระบบการจัดการด้านสิ่งแวดล้อม
  (ISO 14001) และมาตรฐานระบบการจัดการด้านชีวอนามัยและความปลอดภัย (มอก.18001
  หรือ TIS18001 และ OHSAS 18001)

- ผลิตภัณฑ์ปูนซีเมนต์ของบริษัทฯได้รับมอบประกาศเกียรติคุณและตราสัญลักษณ์ (Logo)
ในฐานะผู้ประกอบธุรกิจที่จัดทำฉลากถูกต้องตามโครงการคุ้มครองสิทธิผู้บริโภคจากสำนักงานคณะกรรมการคุ้มครองผู้บริโภค
เมื่อวันที่ 13 กุมภาพันธ์ 2546

  -
  ผลิตภัณฑ์ของบริษัทฯได้รับการรับรองฉลากคาร์บอนจากจากคณะกรรมการองค์การบริหารจัดการก๊าซเรือนกระจก
  (องค์การมหาชน) และสถาบันสิ่งแวดล้อมไทย ประเภทกระบวนการผลิตปูนซีเมนต์
  เป็นบริษัทฯแรกของประเทศไทยและบริษัทฯแรกของทวีปเอเชีย เมื่อปี 2551
  โดยสามารถลดปริมาณการปล่อยคาร์บอนไดออกไซด์ทั้งกระบวนการผลิต
  ทั้งนี้ผลิตภัณฑ์ของบริษัทฯผ่านเกณฑ์การประเมินมากถึง 22 ชนิด
  ปัจจุบันบริษัทฯได้ติดฉลากคาร์บอนแล้ว 9 ชนิด

  - มีมาตรฐานห้องปฏิบัติการโรงงานปูนซีเมนต์
  ที่ผ่านการรับรองจากสำนักงานมาตรฐานอุตสาหกรรม ตามมาตรฐาน ISO/IEC 17025 : 2005
  และ มอก.17025 : 2548 ข้อกำหนดทั่วไปว่าด้วยความสามารถของห้องปฏิบัติการทดสอบ

-
ได้รับการรับรองมาตรฐานโรงงานจัดการกากอุตสาหกรรมประเภทกิจการเผากากของเสียประจำปี
2554 ระดับเหรียญทอง โดยเป็น 1 ใน 6 โรงงานที่ได้รับคัดเลือก ภายใต้โครงการ
“กำกับดูแลตนเองเพื่อมุ่งสู่การเป็นอุตสาหกรรมเชิงนิเวศ” และในปี 2555
บริษัทฯได้เข้าร่วมโครงการดังกล่าวอีก
และได้รับโล่รางวัลมาตรฐานโรงงานจัดการกากอุตสาหกรรมระดับเหรียญทอง ซึ่งนับเป็นปีที่ 2
ติดต่อกัน

- ได้รับรางวัลโครงการเหมืองแร่สีเขียว (Green Mining Award)
จากกรมอุตสาหกรรมพื้นฐานและการเหมืองแร่ เมื่อวันที่ 23 ธันวาคม 2554

- ภายหลังออกจากกระบวนการฟื้นฟูกิจการในต้นปี 2552 เป็นต้นมา กลุ่มทีพีไอโพลีน
ได้ขยายธุรกิจโดยการลงทุนในโครงการต่างๆ ประกอบด้วยโรงงานแปรรูปขยะเป็นเชื้อเพลิงทดแทน
(Refuse Derived Fuel) โรงงานรับกำจัดกากอุตสาหกรรม โรงไฟฟ้าจากพลังงานความร้อนทิ้ง
โรงงานผลิตเชื้อเพลิงเหลว โรงงานผลิตปุ๋ยอินทรีย์
ทั้งนี้เพื่อบรรลุเป้าหมายในการเป็นผู้นำในฐานะผู้ประกอบการโรงงานอุตสาหกรรมที่ปล่อยก๊าซคาร์บอนไดออกไซด์เป็นศูนย์
(Zero Global Warming Impact Company)

ธุรกิจผลิตคอนกรีตผสมเสร็จ

- บริษัท ทีพีไอ คอนกรีต จำกัด (บริษัทฯย่อยถือหุ้นร้อยละ 99.99 โดยบริษัทฯ)
เป็นบริษัทผู้ผลิตคอนกรีตผสมเสร็จรายใหญ่ลำดับ 2 ของประเทศ

- ธุรกิจคอนกรีตผสมเสร็จได้รับการรับรองมาตรฐานอุตสาหกรรมครบทั้ง 3 ระบบ
ได้แก่มาตรฐานระบบบริหารงานคุณภาพ (ISO 9001)
มาตรฐานด้านการจัดการธุรกิจที่มีผลกระทบต่อสิ่งแวดล้อม (ISO 14001)
และมาตรฐานระบบการจัดการอาชีวอนามัยและความปลอดภัย (มอก.18001 หรือ TIS18001)

- ในปี 2555 ทีพีไอ คอนกรีต ได้เข้าร่วมโครงการ CSR Beginner (ด้านสิ่งแวดล้อม)
ซึ่งเป็นโครงการพัฒนาโรงงานอุตสาหกรรมให้มีความรับผิดชอบต่อสังคมอย่างมีส่วนร่วม
ซึ่งจัดโดยกรมโรงงานอุตสาหกรรม ทั้งนี้โครงการดังกล่าวจะเริ่มดำเนินการในช่วงต้นปี 2556

ธุรกิจเม็ดพลาสติก LDPE/EVA

- บริษัทฯ เป็นผู้ผลิตเม็ดพลาสติก LDPE และ EVA บริษัทแรกแห่งภาคพื้นเอเชียตะวันออกเฉียงใต้

- บริษัทฯ เป็นผู้ผลิตเพียงรายเดียวในประเทศที่สามารถพัฒนาเทคโนโลยีการผลิตเม็ดพลาสติก EVA

- บริษัทฯ เป็นผู้นำตลาดในประเทศ สำหรับผลิตภัณฑ์ EVA และ LDPE

- ธุรกิจผลิตเม็ดพลาสติก LDPE และ EVA ได้รับการรับรองมาตรฐานอุตสาหกรรมครบทั้ง 3 ระบบ
ได้แก่มาตรฐานระบบบริหารงานคุณภาพ (ISO 9001)
มาตรฐานระบบการจัดการอาชีวอนามัยและความปลอดภัย (TIS18001)
และมาตรฐานระบบการจัดการสิ่งแวดล้อม (ISO 14001)

- คุณภาพเม็ดพลาสติก LDPE และ EVA
ได้รับการรับรองความปลอดภัยในการใช้บรรจุอาหารแทนพลาสติกชนิดอื่น

-
โรงงานเม็ดพลาสติกของบริษัทฯได้เข้าร่วมโครงการสนับสนุนให้ผู้ประกอบการอุตสาหกรรมมีความรับผิดชอบต่อสังคม
Social Responsibility (CSR-DIW 2554) ของกรมโรงงานอุตสาหกรรม
กระทรวงอุตสาหกรรม ต่อเนื่องจากปีที่ผ่านมา
โดยสามารถผ่านการทวนสอบตามหลักเกณฑ์ที่กำหนดไว้
โดยได้รับเกียรติบัตรรางวัลเกียรติยศความรับผิดชอบต่อสังคมอย่างต่อเนื่อง
จากกรมโรงงานอุตสาหกรรม กระทรวงอุตสาหกรรม เมื่อวันที่ 25 กันยายน 2554

- โรงงานผลิตเม็ดพลาสติกของบริษัทฯได้เดินหน้าสู่ความเป็นที่ 1 ของไทยและอาเซียน
โดยเป็นโรงงานผลิตเม็ดพลาสติกรายแรกของประเทศไทยที่ได้ใบรับรองมาตรฐาน IMS
(Integrated Management Systems) หรือ ระบบการจัดการแบบบูรณาการ
จากสถาบันมาตรฐานไอเอสโอ (สรอ.) และจัดเป็นโรงงานลำดับที่ 6
ของประเทศไทยที่ได้รับรางวัลดังกล่าว
ซึ่งเป็นการแสดงขีดความสามารถในการแข่งขันขององค์กรได้เป็นอย่างดี
และแสดงให้เห็นถึงความมีประสิทธิภาพในการใช้ทรัพยากร ลดความซ้ำซ้อนในการดำเนินงาน
และมีระบบการบริหารจัดการที่มีความคล่องตัวสูง

ธุรกิจพลังงาน

-   บริษัท ทีพีไอ โพลีน เพาเวอร์ จำกัด (บริษัทย่อยถือหุ้นร้อยละ 99.99 โดยบริษัทฯ)
    ซึ่งดำเนินธุรกิจโรงไฟฟ้าพลังงานความร้อนทิ้งขนาด 54 เมกกะวัตต์ ได้รับมอบ
    รางวัลมาตรฐานมงกุฎไทย (Crown Standard) เมื่อวันที่ 1 ธันวาคม 2552
    จากองค์การบริหารจัดการก๊าซเรือนกระจก (องค์การมหาชน; อ.บ.ก.)
    ซึ่งมีภารกิจหลักในการพิจารณารับรองโครงการกลไกการพัฒนาที่สะอาด (Clean
    Development Mechanism – “CDM”) ของประเทศไทย

-   บริษัท ทีพีไอ โพลีน เพาเวอร์ จำกัด ได้ลงนามในสัมปทานปิโตรเลียม เลขที่ 2/2554/110
    แปลงสำรวจบนบกหมายเลข L29/50 กับกระทรวงพลังงาน เมื่อวันที่ 8 กุมภาพันธ์ 2554
    เพื่อเป็นผู้รับสัมปทานในการดำเนินธุรกิจสำรวจและผลิตปิโตรเลียม
    โดยปัจจุบันอยู่ระหว่างการสำรวจแหล่งปิโตรเลียมซึ่งครอบคลุมเขตจังหวัดชัยภูมิและจังหวัดนครราชสีมา

ธุรกิจปุ๋ยอินทรีย์ธรรมชาติ

-   บริษัท ทีพีไอ โพลีน ชีวะอินทรีย์ จำกัด (ถือหุ้นร้อยละ 99.99 โดยบริษัท ทีพีไอ โพลีน
    เพาเวอร์ จำกัด) เป็นผู้ผลิตและจำหน่ายผลิตภัณฑ์ปุ๋ยอินทรีย์ธรรมชาติคุณภาพสูง
    ตามมาตรฐานกรมวิชาการการเกษตรและมาตรฐานกรมพัฒนาที่ดิน
    ซึ่งจัดเป็นหนึ่งในโครงการลดภาวะโลกร้อนของบริษัทฯ ทั้งนี้ บริษัท ทีพีไอ โพลีน ชีวะอินทรีย์
    จำกัด ได้รับการรับรองมาตรฐาน IFOAM สำหรับผลิตภัณฑ์ปุ๋ยอินทรีย์น้ำ (Liquid
    Fertilizer) ตั้งแต่วันที่ 5 กันยายน 2554 โดยมาตรฐาน IFOAM
    เน้นเรื่องการปลอดสารพิษและโลหะหนักที่เป็นพิษต่อมนุษย์และสิ่งแวดล้อม

ธุรกิจน้ำดื่ม

-   น้ำดื่มตราทีพีไอโพลีน ของบริษัทฯ ได้รับการรับรองคุณภาพจากองค์การอาหารและยา (อ.ย.)
    ซึ่งเป็นน้ำดื่มคุณภาพ ปลอดภัยต่อผู้บริโภค

รางวัลแห่งความภูมิใจ

-   รางวัลมาตรฐาน IFOAM สำหรับผลิตภัณฑ์ปุ๋ยอินทรีย์น้ำ

  ผลิตภัณฑ์ปุ๋ยอินทรีย์น้ำ (Liquid Fertilizer) ภายใต้การดำเนินการโดยบริษัท ทีพีไอ โพลีน
  ชีวะอินทรีย์ จำกัด ได้รับการรับรองมาตรฐาน IFOAM เมื่อวันที่ 5 กันยายน 2554
  จากสำนักงานมาตรฐานเกษตรอินทรีย์ (มกท.)
  ซึ่งเป็นสถาบันที่ทำหน้าที่เป็นหน่วยตรวจรับรองผลิตภัณฑ์เกษตรอินทรีย์
  โดยเน้นเรื่องการปลอดสารพิษและโลหะหนักที่เป็นพิษต่อมนุษย์และสิ่งแวดล้อม
  จึงส่งผลให้ผลิตภัณฑ์ทางการเกษตรที่ใช้ปุ๋ยอินทรีย์ทีพีไอโพลีน
  เป็นที่ยอมรับของผู้ประกอบการที่นำเข้าผลิตภัณฑ์ทางการเกษตรจากทั่วโลก

  ทั้งนี้ มกท. ได้รับการรับรองระบบงานเกษตรอินทรีย์ IFOAM จาก IOAS (International
  Organic Accreditation Service) โดย มกท.
  เป็นหน่วยตรวจรับรองเกษตรอินทรีย์แห่งแรกในเอเซียที่ได้รับการรับรองระบบงาน IFOAM
  และสามารถให้บริการตรวจรับรองกษตรอินทรีย์ในขอบข่ายที่เกี่ยวข้องกับการเพาะปลูก
  การเก็บผลผลิตจากป่าและพื้นที่ธรรมชาติ การเพาะเลี้ยงสัตว์น้ำ การแปรรูปและจัดการผลผลิต
  และปัจจัยการผลิตเพื่อการค้า

  ทั้งนี้ IOAS ได้รับการจัดตั้งขึ้นโดยสหพันห์เกษตรอินทรีย์นานาชาติ (International
  Federation of Organic Agriculture Movements)
  ซึ่งมีสำนักงานใหญ่ตั้งอยู่ในประเทศสหรัฐอเมริกา
  โดยทำหน้าที่ให้บริการรับรองระบบงานแก่หน่วยตรวจรับรองเกษตรอินทรีย์ต่างๆ ทั่วโลก

-   รางวัลมาตรฐานโรงงานจัดการกากอุตสาหกรรมระดับเหรียญทอง

  ในปี 2555
  กรมโรงงานอุตสาหกรรมได้จัดให้มีโครงการยกระดับผู้ประกอบการจัดการกากอุตสาหกรรมตามมาตรฐานการปฏิบัติงานที่ดี
  สำหรับโรงงานจัดการกากอุตสาหกรรม ซึ่งบริษัทฯได้เข้าร่วมโครงการดังกล่าวอย่างต่อเนื่อง
  และได้รับการรับรองมาตรฐานโรงงานจัดการกากอุตสาหกรรม
  ประเภทกิจการเผากากของเสียประจำปี 2555 ระดับเหรียญทอง เป็นปีที่ 2 ติดต่อกัน

-   มาตรฐานเศรษฐกิจพอเพียงภาคอุตสาหกรรม

  ในปี 2555 สำนักงานเศรษฐกิจอุตสาหกรรม ร่วมกับสถาบันรับรองมาตรฐานไอเอสโอ ได้จัดทำ
  “โครงการพัฒนาผลิตภาพการผลิตอุตสาหกรรมภายใต้มาตรฐานเศรษฐกิจพอเพียงภาคอุตสาหกรรม”
  เป็นการนำหลักปรัชญาของเศรษฐกิจพอเพียงและหลักการทรงงานของพระบาทสมเด็จพระเจ้าอยู่หัวที่ได้พระราชทานให้แก่พสกนิกรชาวไทย
  มาจัดทำในรูปแบบของมาตรฐานแนวทางให้ง่ายต่อการนำไปปฏิบัติและวัดผลได้จริง
  สามารถประยุกต์ใช้ในองค์กรภาคอุตสาหกรรมเพื่อมุ่งสู่ความมั่นคงและยั่งยืน
  โดยโรงงานผลิตเม็ดพลาสติกของบริษัทฯที่จังหวัดระยองได้เข้าร่วมในโครงการนี้และผ่านการตรวจประเมินตามมาตรฐานดังกล่าว
  โดยได้เข้าพิธีรับเกียรติบัตรในโครงการเมื่อวันที่ 29 สิงหาคม 2555

-   รางวัลโครงการอุตสาหกรรมสีเขียว (Green Industry)

  บริษัทฯได้เข้าร่วมโครงการอุตสาหกรรมสีเขียว ของกรมโรงงานอุตสาหกรรม
  กระทรวงอุตสาหกรรม โดยสามารถผ่านการประเมินได้รับเกียรติบัตรรับรองเป็น
  อุตสาหกรรมสีเขียว ระดับที่ 3 ระบบสีเขียว (Green System)
  เป็นโรงงานที่มีการบริหารจัดการสิ่งแวดล้อมอย่างเป็นระบบ
  มีการติดตามผลและทบทวนเพื่อการพัฒนาอย่างต่อเนื่อง เมื่อวันที่ 14 กันยายน 2555

-   รางวัลโครงการรักษามาตรฐานเหมืองแร่สีเขียว (Green Mining Continuous Award
    2012)

  บริษัทฯได้ให้ความสำคัญกับความรับผิดชอบดูแลสภาพสิ่งแวดล้อมชุมชนรอบโรงงาน สังคม
  และความปลอดภัยในการทำงาน โดยมุ่งเน้นการทำงานที่ก่อให้เกิดประสิทธิภาพ
  บริหารจัดการใช้ทรัพยากรธรรมชาติอย่างคุ้มค่า
  โดยบริษัทได้รักษามาตรฐานการปฎิบัติงานอย่างต่อเนื่องตลอดมา ซึ่งผลการดำเนินงานดังกล่าว
  ส่งผลให้บริษัทฯได้รับรางวัลโครงการรักษามาตรฐานเหมืองแร่สีเขียว (Green Mining
  Continuous Award 2012) ประเภทเหมืองแร่ เมื่อวันที่ 28 พฤศจิกายน 2555
  จากกรมอุตสาหกรรมพื้นฐานและการเหมืองแร่ กระทรวงอุตสาหกรรม

-   มาตรฐานความรับผิดชอบของผู้ประกอบการอุตสาหกรรมต่อสังคม(CSR-DIW)

ในปี 2555
กรมโรงงานอุตสาหกรรมได้ขยายโครงการส่งเสริมความรับผิดชอบต่อสังคมไปสู่อุตสาหกรรมทุกขนาดเพื่อมุ่งเน้นสู่อุตสาหกรรมสีเขียวและเป็นการเตรียมความพร้อมให้กับภาคอุตสาหกรรมของประเทศไทยให้สามารถปรับตัวสู่มาตรฐานระหว่างประเทศว่าด้วยความรับผิดชอบต่อสังคมอย่างเป็นระบบ
เพื่อให้ภาคอุตสาหกรรมสามารถรักษาเสถียรภาพทางเศรษฐกิจ
และสร้างระบบการแข่งขันเสรีที่เป็นธรรมให้ประเทศไทยมีความเชื่อมโยงกับเครือข่าย
ด้านการผลิตสินค้าและบริการบนฐานปัญญา นวัตกรรม ความคิดสร้างสรรค์
และเป็นมิตรกับสิ่งแวดล้อมในภูมิภาคอาเซียนโดยโรงงานผลิตเม็ดพลาสติกของบริษัทฯที่จังหวัดระยองได้เข้าร่วมในโครงการดังกล่าวตั้งแต่ปี
2553 และได้ผ่านการตรวจประเมินตามมาตรฐานดังกล่าวอย่างต่อเนื่อง และในปี 2555 นี้
บริษัทฯได้รับเกียรติบัตรในกลุ่มผู้ประกอบการอุตสาหกรรมที่มีการดำเนินงานด้านความรับผิดชอบต่อสังคมอย่างต่อเนื่อง
(CSR-DIW Continuous Award) เมื่อวันที่ 19 ธันวาคม 2555